NATO's generalsekretær Anders Fogh Rasmussen besøgte onsdag Jægerkorpsets øvelse Night Hawk.

Anders Fogh Rasmussen var tilfreds med det han så. Han kom forbi, fordi han har behov for at forstå soldaternes udfordringer. - Vi politikere tager beslutninger, men vi har behov for at forstå, hvordan vore soldater implementer disse. Det er baggrunden for, at jeg besøger øvelsen, der har base hos Jægerkorpset ved Air Transport Wing Aalborg, siger Anders Fogh Rasmussen. Generalsekretær, NATO. Øvelse Night Hawk har deltagelse af specialoperationsstyrker samt fly og helikoptere fra flere lande. Øvelsen begyndte mandag 3. oktober og slutter torsdag eftermiddag. - Internationale øvelser  samler enheder fra allierede og partnerlande, så vi kan dele og udnytte erfaringer om moderne trusler, siger den danske generalsekretær.